ILINK บวก 3.7% นิวไฮรอบ 1 ปี หลังคว้างาน 2 โครงการใหม่ มูลค่ารวม 129 ลบ.
ILINK บวก 3.7% นิวไฮรอบ 1 ปี หลังคว้างาน 2 โครงการใหม่ มูลค่ารวม 129 ลบ. โดย ณ เวลา 15.31 น. ราคาอยู่ที่ระดับ 5.65 บาท บวก 0.25 บาท หรือ 4.63% สูงสุดที่ระดับ 5.70 บาท ต่ำสุดที่ระดับ 5.40 บาท ด้วยมูลค่าการซื้อขาย 11.64 ล้านบาท
26 มิ.ย. 2562

ผู้สื่อข่าวรายงานว่า ราคาหุ้น บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK ณ เวลา 15.31 น. อยู่ที่ระดับ 5.65 บาท บวก 0.25 บาท หรือ 4.63% สูงสุดที่ระดับ 5.70 บาท ต่ำสุดที่ระดับ 5.40 บาท ด้วยมูลค่าการซื้อขาย 11.64 ล้านบาท

นายสมบัติ อนันตรัมพร ประธานกรรมการ และกรรมการผู้จัดการใหญ่ กลุ่มบริษัท ILINK  เปิดเผยว่า หลังจากที่บริษัทฯ ได้เสนอเข้าร่วมประมูลในงานของการไฟฟ้าส่วนภูมิภาค (กฟภ.) บริษัทฯ ได้ชนะการประมูลในโครงการจัดซื้อ Sub sea join ระบบสายเคเบิ้ลใต้น้ำ (Submarine Cable) 115 KV วงเงินรวมกว่า 30 ล้านบาท
ขณะเดียวกันบริษัทฯ ยังชนะการประมูลโครงการติดตั้งระบบไฟเบอร์ออฟติก จากกรมการสื่อสารทหาร กองบัญชาการกองทัพไทย มูลค่ากว่า 99 ล้านบาท โดยสามารถส่งมอบงานและติดตั้งแล้วเสร็จได้ภายในปี 2562 สามารถทยอยรับรู้รายได้สูงกว่าเป้าหมายที่ตั้งไว้กว่า 5,485 ล้าน
โดยคาดว่าภายหลังจากการจัดตั้งรัฐบาลใหม่แล้วเสร็จ ส่งผลให้การขับเคลื่อนเศรษฐกิจของประเทศไทยก้าวหน้า จะทำให้ธุรกิจจัดจำหน่ายสายสัญญาณซึ่งเป็นธุรกิจหลักของบริษัทฯเติบโตต่อไปด้วย
ทั้งนี้ ในปี 2562 บริษัทตั้งเป้าหมายรายได้ไว้ที่ 5,485 ล้านบาท โดยประมาณการสัดส่วนรายได้จากธุรกิจจัดจำหน่ายสายสัญญาณ (DISTRIBUTION) ประมาณ 45%, ธุรกิจโทรคมนาคม (TELECOM) ประมาณ 37% และธุรกิจวิศวกรรมและโครงการพิเศษ (ENGINEERING) ประมาณ 18%